**Likovno literarni natječaj**

**„Nacrtaj ili napiši priču o lovranskom maruniću“**

**PRAVILA NATJEČAJA**

**O ORGANIZATORU I SVRSI NATJEČAJA**

1. Organizator Natječaja je Društvo „Naša djeca“ Opatija – ogranak Lovran
2. Natječaj se provodi u okviru projekta „Mića marunada va našen Lovrane“ (13. Mića marunada) uz financijsku potporu Općine Lovran sa željom da i dalje baštinimo tradiciju i običaje Lovrana i Lovranštine, djeci i roditeljima približimo kulturu, običaje i povijest našeg mjesta i njegove okolice.

Natječajem želimo potaknuti djecu Lovrana i okolice, na iskazivanje vlastitih misli, osjećaja i želja vezanih uz svoj kraj, tradiciju i običaje.

Ciljevi Natječaja su :

* poticanje djece na slobodno i kreativno izražavanje vlastitog mišljenja
* osigurati uvjete da svoje „viđenje“ mjesta, običaja, tradicije djeca samostalno i slobodno oblikuju riječju, crtežom ili fotografijom.

1. Natječaj je otvoren **od** **10.9. do 5. listopada 2020.godine**
2. U Natječaju mogu sudjelovati ravnopravno djevojčice i dječaci u dobi od 5 do 15 godina s područja općine Lovrana i Mošćeničke Drage.

**ŠTO MOŽEŠ PRIJAVITI NA NATJEČAJ?**

1. Na Natječaj možeš prijaviti radove u sljedećim kategorijama:

* likovni radovi djece predškolskog uzrasta
* literarni radovi djece predškolskog uzrasta
* likovni radovi učenika od I. do IV. razreda osnovne škole
* literarni radovi učenika od I. do IV. razreda osnovne škole
* likovni radovi učenika od V. do VIII. razreda osnovne škole
* literarni radovi učenika od V. do VIII. razreda osnovne škole
* likovni radovi učenika s posebnim obrazovnim potrebama
* literarni radovi učenika s posebnim obrazovnim potrebama

1. Svoje radove sudionici mogu iskazati :

* **riječima** u vidu kratkih rečenica, izreka ispisanih dječjom rukom (ako su školska djeca) ili zabilježenih od odgajatelja (ako su u pitanju djeca predškolske dobi);
* **crtežom-** ovaj oblik iskazivanja poruka osobito preporučamo za djecu predškolske i mlađe školske dobi/ Crteži mogu biti popraćeni kratkim zapisom dječje misli-poruke.
* izrada **dvodimenzionalnih likovnih radova** dozvoljena je u svim stilovima i tehnikama (olovka, akvarel, kolaž), na formatu papira maksimalne veličine oznake B1 (1000 x 707 mm)
* **fotografijom** motivski/tematski osmišljenom i snimljenom od strane djeteta; fotografija treba sadržavati određenu tematsku poruku djeteta/ ovaj “novi” mogući oblik iskazivanja, preporučamo, za djecu školske dobi (viši razredi osnovne škole 7. i 8.). Fotografija može biti popraćena kratkim zapisom dječje misli – poruke ili samo naslovom fotografije koji odgovara sadržaju/temi fotografije kojom je vizualno iskazana dječja poruka
* **literarni radovi** šalju se u pisanom obliku i snimljeni na CD/DVD mediju

1. Rad možeš prijaviti individualno ili u grupi svojih vršnjaka.
2. Svaki individualni rad se prijavljuje zasebno (jedno dijete jedan rad) ili dok se grupni rad prijavljuje skupno (grupa djece-jedan rad).
3. Na Natječaj možeš poslati maksimalno tri rada, neovisno o tome o kojoj je vrsti rada riječ.

**Podaci uz radove**

Svaki prijavljeni rad mora na kraju imati:

* ime i prezime djeteta
* godine starosti
* naziv dječjeg vrtića, škole ili institucije koju dijete pohađa
* na crtežima sve navedene podatke ispišite na poleđini
* na fotografijama sve navedene podatke ispišite na poleđini, uz “naziv fotografije “ ili priložite na posebnom papiru uz CD, u slučaju digitalne fotografije.

**RADOVI BEZ NAVEDENIH PODATAKA NEĆE SE UZIMATI U OBZIR.**

Uz rad treba priložiti *PRIJAVNICU* koju možeš naći na stranici [www.dnd-opatija.hr](http://www.dnd-opatija.hr) – Projekt „Nacrtaj ili napiši priču o lovranskom maruniću“ – natječaj prijavnica.

**PROCJENA PRISTIGLIH RADOVA – TKO I KAKO?**

1. Prijave će ocjenjivati Komisija koju će činiti 5 vijećnika XII saziva Dječjeg gradskog vijeća Opatije, profesor hrvatskog jezika i profesor likovne umjetnosti te volonter DND Opatija.
2. Iz Natječaja će biti isključeni radovi pristigli nakon njegova zaključenja, kao i radovi koji promiču netoleranciju, nasilje, nasilnu komunikaciju te kojima se krše osnovna ljudska prava i slobode. Radovi kojima se krše autorska prava također će biti isključeni iz Natječaja.
3. Autorima najboljih radova biti će dodijeljene plakete, pohvale i nagrade. Proglasit ćemo najbolje mentore.
4. **Predstavljanje nagrađenih radova održat će se 9.10.2020. godine u Galeriji „Laurus“ Lovran u okviru izložbe DND Opatija „Jeseni u čast“**
5. Najbolji radovi biti će reproducirani u brošuri „Sve što znam o Lovranu i lovranskom maruniću“ – koja će biti predstavljena u mjesecu prosincu u okviru Dana dječjih radosti.

**VAŽNO!**

Prijavitelji se obvezuju da će autorska prava prikazivanja i tiskanja ustupiti bez naknade. Učenički radovi se ne vraćaju.

**PRIJE KRAJA…**

* Svi sudionici Natječaja dobit će Zahvalnicu za sudjelovanje putem elektroničke pošte tijekom mjeseca listopada 2020. godine.
* Sadržaj radova je isključiva odgovornost autora/autorice i njihovih mentora te DND Opatija i partneri u provedbi ovog projekta ne preuzimaju odgovornost za bilo kakve nesuglasice i sporove vezane uz vlasništvo i autorska prava koja natjecatelji i natjecateljice pošalju na Natječaj.
* Prijavom na Natječaj pristaješ da se tvoj rad koristi u promotivne svrhe programa i projekata DND Opatija.
* U Natječaju ne mogu sudjelovati zaposlenici i volonteri DND Opatija te članovi Komisije za odabir pristiglih radova.
* Pravila Natječaja i prijavnice se mogu preuzeti na stranicama DND Opatija

[www.dnd-opatija.hr](http://www.dnd-opatija.hr).

Prije nego li kreneš pisati, crtati ili fotografirati postavi si slijedeća pitanja:

„Što znam o Lovranu? Što povezuje Lovran i marun? Koja su obilježja Lovrana i Lovranštine, po čemu su poznati? Što bih svom gostu želio/la pokazati u mom Lovranu?“ dobivene odgovore iskazane u crtežu, fotografiji, riječima dostavi poštom na adresu:

Društvu „Naša djeca“ Opatija

Stubište Lipovica 2

51410 Opatija

Ili osobno u ured DND Opatija, svakog radnog dana od 8 do 16 sati.

**Najkasnije do 5. listopada 2020. godine**

* Za sva pitanja i nejasnoće možeš nam se obratiti na naš mail: [info@dnd-opatija.hr](mailto:info@dnd-opatija.hr) ili na telefon 272-443 potraži Sanju.
* Sudjelujući u ovom Natječaju u potpunosti prihvaćaš Pravila Natječaja.

Zahvaljujemo se na odazivu !